C 152/182
MT
Il-Ġurnal Uffiċjali tal-Unjoni Ewropea
6.4.2022
1.6.
Il-KESE jħeġġeġ lill-Unjoni Ewropea tgħin lill-pajjiżi inqas żviluppati jtejbu l-kapaċitajiet teknoloġiċi tagħhom, biex jiġi evitat ir-riskju ta’ ċirkomvenzjoni tas-CBAM.
1.7.
Verifika tajba tal-emissjonijiet reali inkorporati fi prodotti importati se tkun kruċjali għal użu ġust tas-CBAM.
Il-KESE jirrakkomanda li l-Kummissjoni tistabbilixxi talbiet speċifiċi lill-korpi ta’ verifika awtorizzati.
1.8.
Il-Kumitat jinnota l-ħtieġa ta’ impronta industrijali b’saħħitha fl-Ewropa li hija kompletament kompetittiva, u responsabbli għall-klima.
1.9.
B’mod parallel għal-proċedura leġiżlattiva, il-Kummissjoni hija mitluba twettaq studju tal-impatt dwar l-effetti possibbli tal-implimentazzjoni tas-CBAM tul il-katina tal-valur.
1.10.
L-introduzzjoni tas-CBAM se tikkawża bidla kbira fis-sistema kummerċjali dinjija.
L-UE jeħtiġilha tieħu l-passi meħtieġa kollha biex tiżgura li s-CBAM ma jwassalx għal żieda fl-emissjonijiet ta’ gassijiet b’effett ta’ serra f’partijiet oħra tad-dinja bil-potenzjal li jkun hemm emissjonijiet globali supplimentari.
Is-CBAM ma għandu bl-ebda mod iwassal għad-deindustrijalizzazzjoni tal-UE.
L-UE jeħtiġilha tibbilanċja l-ambizzjoni klimatika tagħha mal-fatt reali li t-tnaqqis tal-emissjonijiet tal-gassijiet b’effett ta’ serra huwa kwistjoni globali.
1.11.
Id-dimensjoni politika tas-CBAM ma ġietx enfasizzata biżżejjed.
Id-deċiżjonijiet finali dwar is-CBAM fil-biċċa l-kbira se jkunu bbażati mhux biss fuq diskussjonijiet fl-UE iżda wkoll fuq in-negozjati li se jkunu meħtieġa mal-imsieħba kummerċjali biex jaqblu dwar eżitu u jevitaw kunflitt kummerċjali.
1.12.
Il-KESE għandu aspettattiva raġonevoli li sistema CBAM li tiffunzjona se twassal sabiex l-impjieg ikun aktar robust f’dawk li qabel kienu kumpaniji u setturi b’intensità qawwija ta’ karbonju li nbidlu sabiex ma jagħmlux ħsara lill-klima.
Madankollu, huwa jwissi wkoll dwar ir-riskju ta’ falliment tas-CBAM, flimkien mas-sistema tal-ETS.
It-tneħħija sħiħa tal-allokazzjoni bla ħlas bl-introduzzjoni tas-CBAM tista’ twassal għal telf kbir ta’ impjiegi fl-UE.
1.13.
Is-CBAM se jappoġġja kemm l-ambizzjoni klimatika tal-UE kif ukoll impronta industrijali futura aktar b’saħħitha fl-Ewropa.
Riskji ovvji, bħal diffikultajiet fil-verifika tal-informazzjoni pprovduta dwar l-emissjonijiet ta’ CO2 minn pajjiżi terzi u ċirkomvenzjoni possibbli, iridu jitqiesu fl-implimentazzjoni tas-CBAM, matul u wara l-perjodu ta’ tranżizzjoni.
2.
Sinteżi tal-Proposta tal-Kummissjoni 2.1.
Fl-14 ta’ Lulju, il-Kummissjoni ppubblikat il-pakkett “Lesti għall-Mira ta’ 55 %”: Nilħqu l-Mira Klimatika tal-UE għall-2030 fi Triqitna lejn in-Newtralità Klimatika” (1).
Dan jinkludi proposta dwar il-Mekkaniżmu ta’ Aġġustament tal-Karbonju fil-Fruntieri (CBAM) (2), li hija marbuta mill-qrib mar-reviżjoni tad-Direttiva dwar is-Sistema għall-Iskambju ta’ Kwoti tal-Emissjonijiet (ETS) (3).
Il-pakkett “Lesti għall-Mira ta’ 55 %” huwa riżultat tal-Komunikazzjoni dwar il-Patt Ekoloġiku Ewropew (4), li ġiet ippreżentata fil-15 ta’ Diċembru 2019.
2.2.
Il-proposta tipprevedi “ETS nozzjonali” li għandha tiġi applikata għall-importazzjonijiet ta’ diversi prodotti industrijali u tal-elettriku.
Is-setturi koperti fl-ewwel fażi huma: is-siment, l-azzar, il-fertilizzanti, l-aluminju u l-elettriku.
2.3.
Għal dawk il-materjali bi pproċessar downstream aktar intensiv, il-proposta diġà tinkludi ħafna prodotti downstream.
Madankollu, hemm referenza għal “prodotti kumplessi” li tista’ twessa’ l-kamp ta’ applikazzjoni tal-proposta.
2.4.
(1) (2) (3) (4)
Il-piż amministrattiv tas-CBAM jaqa’ fuq il-Kummissjoni, l-Istati Membri u l-importaturi fis-suq tal-UE.
COM(2021) COM(2021) COM(2021) COM(2019)
550 564 551 640
final. final. final. final.